Source: https://akfranko.sk/ustavny-sud/
Timestamp: 2020-04-06 02:33:44+00:00

Document:
Advokát pre Ústavný súd a Európsky súd pre ľudské práva. JUDr. Peter Franko
SME VAŠÍM PARTNEROM PRED ÚSTAVNÝM SÚDOM/
Špecializovaná právna služba/
Nosnou oblasťou, na ktorú sa naše právne služby zameriavajú tvorí ústavné právo. Priorizácia ústavného práva je logickým vyústením najmä z dôvodu nášho záujmu o teóriu rozhodovania ústavných súdov ako aj umiestnenia našej kancelárie. Ústavný súd Slovenskej republiky ako orgánom ochrany ústavnosti sídli v meste Košice, ktoré je rovnako sídlom našej kancelárie. Sme pritom čo sa odohráva na Ústavnom súde.
ÚSTAVNÝ SÚD/
Právne zastupovanie/
Konania pred Ústavným súdom vyžadujú kvalifikované podania a zastúpenie. Klient nemôže vystupovať v konaní sám. Zákon explicitne požaduje, že k návrhu na začatie konania sa musí pripojiť splnomocnenie na zastupovanie navrhovateľa advokátom. Sme pripravení poskytnúť klientovi pomoc a zastupovať ho vo všetkých typoch konaniach pred Ústavným súdom.
Ústavnoprávna
Na podklade informácií od klienta vypracujeme právnu analýzu, na základe ktorej predložíme klientovi ústavnoprávne posúdenie vzniknutého problému. Analýza za môže týkať predbežného posúdenia súladu napádaného ustanovenia právneho predpisu s ústavou resp. ostatnými predpismi vyššej právnej sily. Môže sa takisto týkať aj posúdenia či došlo rozhodnutím súdov k porušeniu základného práva alebo slobody, či došlo k nezákonným voľbám alebo iným ústavnoprávne nežiadúcim protiprávnym udalostiam.
Súlad právnych predpisov/
Predmetom činnosti advokátskej kancelárie je v dôsledku monopolu uzavretého okruhu subjektov na podanie návrhu vo veci súladu právnych predpisov vypracovať kvalifikovaný podnet na podanie takéhoto návrhu. Ide najmä o:
Vypracovanie podnetu pre súd v súdnom konaní na podanie návrhu vo veci súladu právnych predpisov
Vypracovanie podnetu pre Verejného ochranu práv na podanie návrhu vo veci súladu právnych predpisov
Vypracovanie podnetu na Generálnu prokuratúru na podanie návrhu vo veci súladu právnych predpisov
Poradenstvo/
Sme pripravení byť odborným partnerom pre našich klientov. Naši klienti môžu využiť možnosti odborných konzultácií a poradenstva pri riešení ich právnych problémov. Klientov usmerňujeme nielen po právnej stránke ale aj po strategickej stránke. Poradenstvo je poskytované formou osobnej, telefonickej alebo internetovej komunikácie.
Nezákonnosť súdnych rozhodnutí/
Prieťahy v konaní/
Ústava zaručuje právo pre každého, aby sa jeho vec prerokovala verejne a bez zbytočných prieťahov. Ústavný súd skúma tri základné kritériá, ktorými sú právna a faktická zložitosť veci, o ktorej súd rozhoduje (a), správanie účastníka súdneho konania (b) a postup samotného súdu (c). V súlade s judikatúrou Európskeho súdu pre ľudské práva sa prihliada aj na predmet sporu (povahu veci) v posudzovanom konaní a jeho význam pre sťažovateľa. Význam konania pred Ústavným súdom spočíva v odstránení nežiadúceho stavu (prieťahov) a získanie primeraného finančného zadosťučinenia (odškodnenia).
Volebná sťažnosť/Nezákonné voľby/
Vypracovanie sťažnosti a zastupovanie klientov v konaní pre neústavnosť alebo nezákonnosť volieb alebo výsledku volieb do:
Európskeho parlamentu alebo do
orgánu miestnej samosprávy (obec, vyšší územný celok)
Návrh na začatie konania sa musí podať do desiatich dní po oznámení výsledku volieb.
Porušenie osobnej slobody/Nezákonná väzba/
Článok 17 Ústavy hovorí, že nikoho nemožno stíhať alebo pozbaviť slobody inak, ako z dôvodov a spôsobom, ktorý ustanoví zákon. Osobná sloboda sa zaručuje. Do väzby možno vziať iba z dôvodov a na čas ustanovený zákonom a na základe rozhodnutia súdu. Osoby, ktorých osobná sloboda bola obmedzená (napr. osoby vo väzbe) v rozpore so zákonnými predpokladmi alebo je obmedzená nezákonne a neprimerane dlho, majú právo domáhať sa ústavnou sťažnosťou vyslovenia porušenia svojich práv.
Ochrana verejného záujmu/
Zastupujeme verejného funkcionára (napr. starostu obce alebo poslanca zastupiteľstiev vyšších územných celkov), ktorého sa týka rozhodnutie orgánu, ktorý vykonáva konanie o návrhu vo veci ochrany verejného záujmu a zamedzenia rozporu záujmov podľa ústavného zákona o ochrane verejného záujmu pri výkone funkcií verejných funkcionárov alebo podľa osobitného predpisu.
Európsky súd pre ľudské práva je súdny orgán, ktorý bol zriadený, aby chránil práva zaručené Dohovorom o ochrane ľudských práv a základných slobôd a jeho Protokolmi (napr. právo na život, súkromie, osobnú slobodu a pod.)
Jednotlivec bez ohľadu na štátne občianstvo môže podať sťažnosť pre porušenie niektorých z týchto práv, ktorá smeruje priamo proti štátu – Slovenskej republike. Sťažovateľ však musí vyčerpať všetky účinné a dostupné vnútroštátne prostriedky nápravy, ktoré mu dáva k dispozícií slovenský právny poriadok (najmä odvolanie, dovolanie – ak je prípustné a ústavnú sťažnosť). Sťažnosť musí byť podaná v lehote šiestich mesiacov odo dňa, keď bolo prijaté konečné rozhodnutie vo veci, ktorá je predmetom sťažnosti.
Pokiaľ sťažnosť spĺňa podmienky priateľnosti Súd príjme rozhodnutie o prijateľnosti sťažnosti alebo priamo rozsudok o tom, či boli alebo neboli porušené práva sťažovateľa podľa Dohovoru. Rozsudok je pre Slovenskú republiku záväzný a jeho súčasťou je aj vyplatenie spravodlivého zadosťučinenia sťažovateľovi vo výške, ktorú určí Súd na základe návrhu sťažovateľa.
Poskytujeme právne poradenstvo a právne zastupovanie pred týmto medzinárodným súdnym orgánom.

References: súd 
 súd 
 súd 
 súd 
 súd 
 súd 
 súd 
 Súd 
 Súd